CELEX: C2007/096/66
Language: el
Date: 2007-04-28 00:00:00
Title: Υπόθεση T-220/04: Απόφαση του Πρωτοδικείου της 28ης Μαρτίου 2007 — Ισπανία κατά Επιτροπής ( Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) — Τμήμα Εγγυήσεων — Δαπάνες αποκλειόμενες από την κοινοτική χρηματοδότηση — Τομάτες και εσπεριδοειδή — Έλεγχοι με δειγματοληψία — Ανωτέρα βία )

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/32
            
         Απόφαση του Πρωτοδικείου της 28ης Μαρτίου 2007 — Ισπανία κατά Επιτροπής
   (Υπόθεση T-220/04) (1)
   
   («Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) - Τμήμα Εγγυήσεων - Δαπάνες αποκλειόμενες από την κοινοτική χρηματοδότηση - Τομάτες και εσπεριδοειδή - Έλεγχοι με δειγματοληψία - Ανωτέρα βία»)
   (2007/C 96/66)
   Γλώσσα διαδικασίας: η ισπανική
   Διάδικοι
   
      Προσφεύγον: Βασίλειο της Ισπανίας (εκπρόσωποι: L. Fraguas Gadea και F. Díez Moreno)
   
      Καθής: Επιτροπή των Ευρωπαϊκών Κοινοτήτων (εκπρόσωποι: αρχικώς, οι M. Nolin και S. Pardo Quintillán και, ακολούθως, οι M. Nolin και F. Jimeno Fernández)
   Αντικείμενο της υποθέσεως
   Μερική ακύρωση της αποφάσεως 2004/136/ΕΚ της Επιτροπής, της 4ης Φεβρουαρίου 2004, σχετικά με τον αποκλεισμό από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων (ΕΕ L 40, σ. 31).
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει την απόφαση 2004/136/ΕΚ της Επιτροπής, της 4ης Φεβρουαρίου 2004, σχετικά με τον αποκλεισμό από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, καθόσον αποκλείει από την κοινοτική χρηματοδότηση το ποσό των 97 955 448 ευρώ, που αντιστοιχεί σε δημοσιονομική διόρθωση ενισχύσεως που προοριζόταν για τους παραγωγούς ορισμένων εσπεριδοειδών στην περιοχή της Ανδαλουσίας και αφορούσε τις οικονομικές χρήσεις 1998 έως 2001.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Κάθε διάδικος φέρει τα δικαστικά του έξοδα.
            
         
      (1)  EE C 146 της 29.5.2004 (πρώην υπόθεση C-175/04).